

 REPUBLIKA HRVATSKA

 VARAŽDINSKA ŽUPANIJA

 OPĆINA VINICA

 Općinsko vijeće

KLASA: 003-05/21-01/13

URBROJ: 2186/011-01-21-1

Vinica, 07. travnja 2021.

 Na temelju članka 82. stavak 2. Pravilnika o proračunskom računovodstvu i računskom planu („Narodne novine“ broj 124/14., 115/15., 87/16., 3/18., 126/19. i 108/20.) te članka 30. Statuta Općine Vinica („Službeni vjesnik Varaždinske županije“ broj 30/20. i 9/21.) Općinsko vijeće Općine Vinica na sjednici održanoj dana 07. travnja 2021. godine donijelo je

ODLUKU O RASPODJELI REZULTATA POSLOVANJA

OPĆINE VINICA ZA 2020. GODINU

Članak 1.

 Ovom odlukom utvrđuje se rezultat poslovanja Općine Vinica u 2020. te se vrši njegova raspodjela sukladno zakonskim propisima.

Članak 2.

 Utvrđuje se da je Općina Vinica u 2020. godini ostvarila višak prihoda poslovanja u iznosu od 3.078.370,53 kn, manjak prihoda poslovanja od nefinancijske imovine u iznosu od 3.401.468,24 kn, dok je temeljem poslovanja Općine Vinica iz prethodnih godina u 2020. godinu prenesen višak prihoda u iznosu od 1.834.899,00 kn.

 Članak 3.

 Ostvareni višak prihoda poslovanja iz prethodnih godina u iznosu od 1.834.899,00 kn uvećava se za ostvareni višak prihoda poslovanja Općine Vinica za 2020. godinu u iznosu od 3.078.370,53 kn te se umanjuje za manjak prihoda za nefinancijsku imovinu u iznosu od 3.401.468,24 kn n te se utvrđuje ukupni višak prihoda za 2020. godinu u iznosu od 1.511.801,29 kn.

Članak 4.

 Ukupno ostvareni višak prihoda Općine Vinica iz proteklih godina u iznosu od 1.511.801,29 kn sa stanjem 31.12.2020. godine ugradit će se u proračun Općine Vinica za 2021. godinu, a utrošiti će se za:

* *trajno zbrinjavanje baliranog otpada u iznosu od 388.398,38 kn*
* *kapitalne donacije građanima i kućanstvima u iznosu od 100.00,00 kn za iseljenje obitelji Šipek iz djevojačke škole*
* *podmirivanje obveza za nabavu nefinancijske imovine iz 2020. u iznosu od 102.178,87 kn (namjenska sredstva kapitalnih pomoći za vatrogasni dom Vinica)*
* *uređenje Društvenog doma u Gornjem Ladanju u iznosu od 497.520,14 kn*
* *uređenje poljskih putova u iznosu od 200.000,00 kn*
* *podmirivanje dospjelih i nedospjelih obveza za rashode poslovanja i nabavu nefinancijske imovine iz 2020.godine u iznosu od 223.703,90 kn.*

Članak 5.

Za provođenje ove odluke zadužuje se načelnik/zamjenik načelnika i Jedinstveni upravni odjel Općine Vinica.

Članak 6.

Ova Odluka stupa na snagu osmog dana objave u «Službenom vjesniku Varaždinske županije».

 Predsjednik

 Općinskog vijeća Općine Vinica

 Marijan Mihalić